મોડાસા હંગામી બસ સ્ટેન્ડ નજીક બુટ-ચપ્પલના ગોડાઉનમાં તસ્કરો ત્રાટકી બુટ-ચપ્પલ અને રોકડ રકમ મળી અંદાજે ૫૦ હજારની લૂંટ કરી તસ્કરો ફરાર થઈ ગયા હતા સમગ્ર ઘટના ગોડાઉનમાં લાગેલા સીસીટીવી કેમેરામાં કેદ થઈ હતી રવિવારે રાત્રે મોડાસા ચાર રસ્તા પોલીસ ચોકી નજીક મોબાઈલ શોપમાં,હજીરા વિસ્તારની ૪ થી વધુ દુકાનોમાં તસ્કરો ત્રાટક્યા હતા અને ચોરી કરી ગયા હતા મોડાસા ડીવાયએસપી કચેરીમાં ફરજ બજાવતા પોલીસ કર્મચારીના કુમકુમ સોસાયટીમાં પણ બંધ મકાનમાં તસ્કરો ત્રાટકી સોના-ચાંદીના દાગીના અને ૧૫ હાજર રોકડ રકમ મળી અંદાજે ૨ લાખથી વધુ મત્તાની લૂંટ ચલાવી હવામાં ઓગળી જતા પોલીસના ઘર જ સલામત નથી ત્યારે પ્રજાની સુરક્ષા સામે ઉઠેલા સવાલોનો વારંવાર જીલ્લા પોલીસવડા મયુર પાટીલ બદલીઓનો ગંજીફો ચીપતા હોવા છતાં કોઈ જવાબ નથી.